《渔家傲 其十 青墩月令，和欧阳公鼓子词》
清代·董元恺

八月风高珠露冷。蓼红芦白装秋景。皓魄一轮明似镜。

波光映。空庭万顷琉璃净。

老桂吹香芳满径。樛枝密叶晴云瞑。夜永乱飘金粟影。

幽梦醒。人间亦有清虚境。

作者简介：清江苏长洲人，字舜民。顺治十七年举人。后遭诖误，际遇坎坷，故其词激昂哀怨。有《苍梧词》。